Όσον αφορά το ειδικό επίδομα της «έκτακτης αποζημίωσης» των υπαλλήλων του Κοινοβουλίου, θα δίνεται επιμερισμένο σε μηνιαία βάση και όχι δύο φορές το χρόνο που ίσχυε μέχρι σήμερα. Υπολογίζεται ότι ένας υπάλληλος ΔΕ που βρίσκεται στο 18ο μισθολογικό κλιμάκιο θα λαμβάνει πλέον μηνιαίως ως έκτακτη αποζημίωση 390 ευρώ, ενώ ο υπάλληλος κατηγορίας ΠΕ με 30 χρόνια υπηρεσίας θα λαμβάνει πλέον μηνιαίως 636 ευρώ. Πριν τις περικοπές και όταν αυτή η αποζημίωση δεν φορολογείτο, οι υπάλληλοι αυτής των δύο κατηγοριών αντίστοιχα ελάμβαναν σε μηνιαία αναλογία 642 ευρώ και 1.211 ευρώ.